text: Toni Sala, primer escriptor internacional a la residència literària Alan Cheuse de Washington - Actualitat - Institut Ramon Llull – Llengua i cultura catalanes
  25/11/2017. L'Institut Ramon Llull reprèn el contacte amb el sector editorial mexicà a la Fira Internacional del Llibre de Guadalajara
  La Fira Internacional del Llibre de Guadalajara (FIL), que se celebra del 25 de novembre al 3 de des...
  09/11/2017. 'Incerta glòria', traduït per Peter Bush, es publica per primera vegada als Estats Units
  Del 9 al 17 de novembre, el traductor Peter Bush realitza una gira pels Estats Units per presentar l...
  11/10/2017. Catalunya i Barcelona tornen a participar amb un estand únic a la Fira del Llibre de Frankfurt
  Catalunya i Barcelona repeteixen enguany la fórmula de l'estand únic a la Fira d...
  Toni Sala, primer escriptor internacional a la residència literària Alan Cheuse de Washington
  Literatura. Washington DC, 18/09/2017
  L'autor català Toni Sala és l'escriptor resident a l'Alan Cheuse International Writers Center del 18 al 25 de setembre. Durant la setmana que té lloc l'estada també s'han organitzat esdeveniments a la George Mason University i a la ciutat de Washington
  Amb el suport de la Pauli Bellet Foundation i també, per primera vegada, de l'Institut Ramon Llull, Sala és el primer escriptor internacional en participar en la residència literària Alan Cheuse International Writers Center de la capital dels Estats Units. A més, l'autor també serà present a un esdeveniment a la universitat George Mason el 20 de setembre i a una llibreria de Washington el dia 21.
  Toni Sala (Sant Feliu de Guixols, 1969), a més de professor de literatura catalana i membre de l'Associació d'Escriptors en Llengua Catalana, ha escrit més d'una dotzena de llibres. Amb el primer, 'Entomologia' (1997), un recull de contes, va guanyar el premi Documenta. 'Rodalies' (2004) li va valdre el Premi Sant Joan del mateix any i el Premi Nacional de Cultura el 2005. L'any 2014 publica 'Els nois', amb el qual obté el Premi de la Crítica Catalana i la primera traducció a l'anglès, que el porta de gira pels Estats Units.
  'The Boys' va ser traduïda per Maya Faye Lethem i publicada per Two Lines Press. Ha rebut crítiques molt positives, com la de la revista estatunidenca Publishers Weekly, que desitja que 'aquesta fantàstica novel·la, guanyadora de diversos premis a l'estranger, rebi aquí l'atenció que es mereix'. The Kirkus Review ha destacat el seu 'misteri existencial captivador (...), amb un final tan inoblidable com una història de Poe. Brillant'.
  La residència Alan Cheuse a la George Mason University es va crear en honor a l'escriptor, editor, crític literari i professor universitari Alan Cheuse, mort el 2015. A través de l'intercanvi cultural i la promoció de la literatura, l'Alan Cheuse Center té l'objectiu d'utilitzar l'escriptura com a mitjà de tolerància, comprensió i enriquiment global.
  Es tracta de la primera vegada que l'Institut Ramon Llull col·labora amb l'Alan Cheuse International Writers Center